Horntindan

Horntindan er et fjell i Kvæfjord kommune i Troms. Fjellet ligger på Hinnøya, øst for den ytre delen av Gullesfjorden. Høyden på den største tinden er 910 moh.

Egga på fjellet går i retning sørøst–nordvest. Den høyeste toppen ligger på den sørøstlige delen av fjellet. I nordvest stikker det opp tre spisse topper, og det er disse som gjør fjellet lett gjenkjennelig.

Horntindan kan bestiges fra Vebostadsætran, via Sandviksaksla og Hemmestadfjellet, eller via Langdalen og Tverrfjellet. Fra sør kan fjellet bestiges fra Melåa i Austerfjorden.

 Fotnoter 

 Referanser 
Horntindan på Norgeskart.no fra Statens kartverk

Kategori:Fjell i Kvæfjord
Kategori:Fjell under 1000 meter